หุ้น8ธ.ค.ปิดลบ 15.64จุด
ดัชนีหุ้นไทย 8 ธ.ค.ปิดตลาดที่ระดับ 1,025 จุด ลดลง 15.64 จุด หรือ 1.50% มูลค่าการซื้อขาย 75,148 ล้านบาท
8 ธ.ค. 2553

ดัชนีหุ้นไทย 8 ธ.ค.ปิดตลาดที่ระดับ 1,025 จุด ลดลง 15.64 จุด หรือ 1.50% มูลค่าการซื้อขาย 75,148 ล้านบาท 
ตลาดหุ้นวันที่ 8 ธ.ค. ปิดตลาดที่ระดับ 1,025 จุด ลดลง 15.64 จุด หรือ 1.50% มูลค่าการซื้อขาย 75,148 ล้านบาท ทำสถิติสูงสุดในรอบ 5 ปี นับจากวันที่ 23 ธ.ค. 2549 ที่มีมูลค่าการซื้อ 94,062 ล้านบาท ซึ่งเป็นวันที่กลุ่มชินวัตรขายหุ้นบริษัท ชิน คอร์ปอร์เรชั่น(SHIN) ให้กับกลุ่มเทมาเสก 
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเชีย พลัส กล่าวว่า ปัจจัยหลักฉุดให้ดัชนีหุ้นวันนี้ปรับตัวลดลงแรงมาจากกรณี บริษัท ปูนซิเมนต์ไทย(SCC) ได้ทำรายการขายหุ้นบริษัท ปตท.เคมิคอล(PTTCH) ให้กับนักลงทุนทั้งในและต่างประเทศ จำนวน 236 ล้านหุ้น ในราคาหุ้นละ 140 บาท คิดเป็นมูลค่า 33,000 ล้านบาท ซึ่งได้กดดันทำให้ราคาหุ้นของกลุ่มปิโตรเคมี รวมถึงราคาหุ้นของSCC ปรับตัวลดลง เพราะเป็นกลุ่มขนาดใหญ่และมีน้ำหนักในการคำนวนดัชนีหุ้นมาก 
สาเหตุที่ทำให้ราคาหุ้นของSCC  ปรับตัวลดลงแม้ว่าจะรับผลดีได้รับเงินจากการขายหุ้นก็ตาม แต่ผู้ลงทุนมองว่าการขายหุ้นครั้งนี้อาจทำให้SCC ได้เงินก้อนใหญ่แต่จะสูญเสียการรับรู้รายได้จากPTTCH ปีละ 4-6 พันล้านบาทไป 
นอกจากนี้ ยังดัชนีหุ้นไทยยังปรับตัวตามตลาดหุ้นในภูมิภาค โดยเฉพาะตลาดหุ้นฮ่องกง ปิดลบ ถึง 1.43% ส่วนหนึ่งมาจากความกังวลความขัดแย้งระหว่างเกาหลีเหนือและเกาหลีใต้